
Vjumma  animo  menteque  pervolvens  bene- 
ficia , quae  mihi  tot  jam  per  annos  largitus 
es  j Vir  Eximie  ^ cum  in  L R.  Ghislierio » 
rum  Collegio  Rectoris  et  Patris  curis  me 
prosequereris  9 publicam  Tibi  referendam 
esse  sentio  gratem.  Academicus  mos  opu- 
sculum hoc  typis  consignare  jubens  auspi- 
catissimam occasionem  fert  Labos  paucis 
diebus  confectus  Tuae  praestantiae  haud  est 


congruus , neque  meretur  nomini  Tuo  nun- 
cupari. Ast  humanitas  et  benevolentia  qui- 
bus praecellis  animos  mihi  addunt  y ut  il- 
lum Tibi  dicare  audeam  : quare  ut  tan- 
quam  devotum  observantiae  ac  gratitudinis 
specimen  eundem  excipias  etiam  atque  etiam 
exoro . 

Dab.  Ticini  Regii  Anno  Domini  1 832, 


EnmmGiiDtis  Gusberti* 

PROOEMIUM, 


Quum  Laureae  Medicae  rite  capessendae  gratia 
munus  ex  academicis  legibus  mihi  incumberet 
inauguralem  dissertationem  publici  juris  faciendi  , 
tanquarn  specimen  acquisitae  in  arte  hypocratica 
peritiae,  multa  animo  revolvi  argumenta , ut  ali- 
quod repenrem  perscrutatione  dignum  , atque 
meis  accomodum  viribus.  Cumque  viderim  quod 
praeterito  anno  mei  decessores  de  cutis  (i)  y ac 
de  pilorum  (2)  morbis  sermonem  habuerint  , quas- 
dam exponere  statui  observationes  morbos  prosph 
cientes  quos  altera  patitur  apparatus  cutanei  ex- 
terni, praeter  pilos,  appendix,  systema  scilicet 
ungueale.  Malis  enim  bene  multis  ungues  subjici 

(1)  Specimen  nonnullarum  animadvertionum  circa  cu- 
tis fabi  icam  functiones , et  morbos  ? quod  pro  dissert.  inaug, 
publicae  disquisit.  offerebat  Polettini  Caesar. 

M Cacotricliiis  = Dissert.  inaug.  quam  publicae 
disquisitioni  offerebat  Dominicus  Giovanetti, 


solent  ? quorum  pluribus  Medici  adhuc  pariim 
studuere  , licet  non  solum  per  se  valde  referre 
omnia  possint  , sed  ex  eo  etiam  quod  utilia  in- 
terdum sufficiant  in  reliqui  organismi  passionibus 
diagnostica  signa  (i).  Quamobrem  meliora  in 
unum  colligere , quae  auctores  de  unguium  affe- 
ctibus hactenus  tradiderunt  , laborem  duco  pror- 
sus non  spernendum.  Ea  tamen  carens  doctrina , 
quam  hujusce  thematis  perlustratio  requireret  , 
gloriosam  metam  me  attacturum  esse,  atque  oni- 
n es  victurum  difficultates  heu  nimis  vix  spero. 
Quapropter  opus  suscipiendi  animus  omnino  mihi 
deficeret  nisi  in  Lectorum  clementia , quam  votis 
exposco  , tutam  haberem  fiduciam. 


(i)  Double , Signes  semeiotiques  fournis  par  les  ongles. 
( Journ.  geri,  de  med# , t.  XXXIII 5 p.  397.) 

DE  CACONYCHIIS. 


QUae  de  unguium  morbis  in  hae  opella  no- 
Lis  dicenda  veniunt  , ut  Lene  intelligi  queant  ? 
in  primis  nonnullas  exponere  juLent  relate  ad 
earundem  partium  structuram  et  officium  genera- 
les notiones. 

Ungues  sub  anatomico-physiologico  intuitu 

perspectae. 

Lamellas  efformant  ungues  duras  , semipellucL 
das  , elasticas  dorsalem  tegentes  omnium  digito- 
rum extremitatem.  OLlongam  formam  referunt 

V 

atque  duas  exhiLent  superficies  5 quarum  externa 
convexa,  interna  vero  concava  apparet.  Tres  in. 
unguiLus  distinguuntur  partes , posterior  seu  ra- 
dix , media  seu  corpus , et  anterior  seu  extremitas 
libera . Radix  aliis  partibus  mollior  atque  subtilior 
sub  cutem  absconditur  terete  ora  finiens  , ac  se- 
xtum circiter  efformat  unguis  totius  longitudinis. 
Pars  caeteris  major  est  corpus  cujus  posterior 
portio,  convexa  anterius,  concava  retro  atque 


albescente  donata  eoiore  lunula  dicitur  ; anterior 
vero  magis  ampla  ut  plurimum  subrubra  videtur. 
Unguis  demum  extremitas  crassa  est  atque  digi- 
torum apicem  superans  libera  omnimode  remanet} 
si  non  abscindatur  haec  ad  plures  pollices  excre- 
scere potest.  Corpus  cum  interna  ipsius  facie 
subjectae  cuti  intime  adhaeret,  atque  radix  et 
margines  laterales  a cuticula  paulisper  obtegun- 
tur , quare  a proprio  positu  removeri  ungues  ne- 
queunt; in  facie  autem  externa  complures  obser- 
vantur lineae  elevatae  ac  inter  se  parallelae  inter- 
nis respondentes  sulcis  in  queis  papillae  extant 
nerveae  tactus  sensui  dicatae. 

Ad  intimam  unguium  texturam  quod  attinet, 
illorum  refellendae  sunt  opiniones  , qui  credidere 
ungues  nonnisi  cuticulae  propagines  esse  , vel  ex 
pilis  conflari  glutinosa  substantia  insimul  adjun- 
ctis. Componuntur  enim  ipsi  ex  stratis  superpo- 
sitis, quorum  unum  tantummodo  integram  occu- 
pat superficiem  convexam  ita  ut  in  postica  parte 
ex  se  unice  adsit ; sed  lamellae  alterae  anterius 
et  successive  concavae  adjungantur  parti  , quare 
extremitatem  versus  sensim  sensimque  unguis 
crassior  fit.  Lamellae  istae  neque  vasa  neque  ner- 
vos possident  nam  anorganicae  sunt,  earumque 
origo  deberi  videtur  secretioni  vasorum  cutaneo- 
rum quae  speciatim  contingit  ubi  radix  ex.lat, 
unde  illa  culis  portio  a llajer  unguium  matrix 


/ 

dicta  est.  Ungues  revera  non  tantum  in  extremis* 
increscunt,  uti  apparenter  videri  potest,  sed  pro 
maxima  quidem  parte  radicem  versus  ita  ut  con- 
tinuo descendant,  ac  post  quoddam  tempus  omni- 
mode renoventur  , quare  si  unguis  prope  radi- 
cem cum  lapide  infernali  signetur  , nigra  macula 
ex  illo  inducta  paulatim  liberae  accedit  extremi- 
tati. Hoc  idem  ex  pathologia  confirmatur , quo- 
niam paronychiae  caussa  ungue  amisso  novus  ex 
illa  materie  reproduci  conspicitur  , quam  parant 
vasa  cutanea  ad  radicem  existentia.  Clariss.  J.  B 
Monteggia  ex  ungue  equino  notabili  frusto  ope 
trapani  abrepto  , donec  scilicet  suppositum  dete- 
xerit systema  vasculare  , post  dies  nonnullos  ef- 
formari  observavit  quosdam  carneos  globulos  hu- 
morem se-ponentes  album  anorganicum , qui  in- 
spissatus novo  ungui  ortum  praebuit. 

Unguium  prima  apparitio  nonnisi  versus  ter- 
tium aut  etiam  quintum  vitae  foetabs  mensem 
fieri  solet.  Yalde  flexibiles  atque  ferme  membra- 
nacei tunc  ungues  sunt : solidiores  evadunt  in 
posterum , sed  nono  quoque  rnense  imperfecti 
adhuc  occurrunt.  Incrassantur  vero  apud  senes  ; 
atque  interdum  quasi  corneum  in  ipsis  referunt 
aspectum. 

Sensibilitate  et  contracliiit^te  hae  partes  carent: 
quae  in  iis  contingunt  phaenomena  vitalia  lente 
perficiuntur  5 nutritionis  processus  si  excipiatur  , 

qui  e contra  celerrime  perfungitur,  uti  constans 
illarum  augmentum,  nec  non  facilis  reproductio 
abunde  testantur. 

Firmant  ungues  musculorum  pulvillum  , quem 
apex  digitorum  format,  nerveas  tuentur  papillas, 
atque  tali  ratione  tactui  mirifice  opitulantur. 

Congenitae  unguium  anomaliae. 

Superius  relata  erant  de  unguibus  anatomico 
ac  physiologico  sub  intuitu  animadversis  dicenda. 
Attamen  non  semper  expositis  characteribus  un- 
gues donantur , nani  pleraque  congenita  confor- 
mationis vitia  in  illis  occurrere  possunt  5 uti  eo- 
rum defectus  et  imperfecta  evolutio  , aut  e contra 
excessus  nimia  idest  longitudo  , vel  crassities  , 
apparitio  in  locis  insuetis  , conformatio  vitiosa  , 
maculae  , aliave  similia  , quae  cum  secundaria 
quoque  aut  acquisita  esse  possint , ulterius  tra- 
demus. 

Morbi  unguium  secundarii  3 seu  acquisiti . 

In  primis  monendum  hic  est  quod  pathologi 
ut  omnes  , quae  in  unguibus  observari  solent 
morbosae  affectiones  , uno  nomine  comprehende- 
rent illo  caconj chiarum  usi  sunt : caconyehia  enim 
ex  (malum)  et  ovp.oq  (unguis)  idem  sonat 


ac  unguis  pi)avus.  Ut  vero  in  earundem  nosogra- 
phia  rationali  procedamus  ordine  distinguere  prae- 
stabit morbos  organo  proprios  ungues  progignenti 
( matrici  unguium  scilicet,  seu  cuti  ) a vitiis  con- 
formationis et  texturae  partium  secretarum  ) sive 
unguium.  Cutis  enim  morbosa  esse  potest  quin 
eodem  tempore  ungues  male  afficiantur  , ( licet 
tamen  unguium  vitiosus  status  a primaria  cutis 
laesione  saepe  saepius  procedat ) atque  in  ipsorum 
conformatione  et  textura  pati  ungues  queunt  quin 
propriam  integritatem  cutis  amittat  , quod  non 
raro  contingit  ex  frequenti  unguium  contactu 
cum  alcalinis  materiebus  aut  acidis , vel  cum  sa- 
libus 5 aut  nonnullis  colorantibus  substantiis. 

Morbi  matricis  unguium. 

i 

Communior  , quae  in  cute  adverti  solet  aegri- 
tudo sistit  inflammatio  ( onyx  ) : attamen  plures 
quoque  aliae  affectiones  in  reliqua  cute  observan- 
dae et  in  hac  portione  prodire  possunt  , uti  ma- 
culae ? contusiones  , vulnera  , echimoses  etc. 

Onyx  , seu  illius  cutis  phlogosis  ,,  quae  cum 
unguibus  relationem  tenet , varios  agnoscit  gra- 
dus et  modo  partialis  est,  modo  generalis,  modo 
laterales  margines  magis  afficit,  modoque  radicem, 
atque  tum  acute,  tum  chronice  decurrere  potest. 
Multas  praeterea  ostendit  varietates  juxta  causa- 
rum naturam  ex  quibus  producta  est. 


Onjcis  varietas  prima.. 


Quae  in  praxi  saepius  occurrit  onycis  varietas 
sistit  iila  cui  originem  praebent  contusiones  aut 
puncturae  subter  ungues,  vel  corpora  extranea  un- 
gues inter  et  suppositas  partes  ingressa.  Hae 
enim  laesiones  in  speciem  leves  non  raro  a gra- 
vibus inflammationibus  , doloribus  continuis  , sol- 
licitudine universali  comitantur  , quare  abscessus 
deinde  enasci  solent  subungueales  , seri  purulenti 
collectio  fit  unguem  circiter  , vel  inter  istum  et 
cuticulam  quae  hac  de  causa  sponte  secedit  do- 
nec ipse  labitur  unguis  , qui  tamen  ut  plurimum 
cito  reproducitur.  Emollientia  topice  admota , bal- 
nea localia,  applicatio  hirudinum,  aliaque  similia 
hisce  in  casibus  praesto  esse  possunt.  Nihilominus 
auxilia  haec  saepe  frustranea  ex  eo  evadunt 
quod  unguis  irritatas  partes  comprimendo  earum 
obicem  facit  libere  tumefactioni , atque  phlogo- 
se os  vim  tali  pacto  adauget.  Decet  tunc  unguem 
cultri  ope,  vel  cum  vitro  subtilem  redigere , dein 
parvam  perficere  incisionem  in  loco  magis  irri- 
tato ut  extraneum  corpus  educi  possit , collectum 
pus  exitum  habeat  , vel  compressio  sileat  cui 
phaenomenorum  debebatur  exacerbatio . Brevis 
haec  operatio  nullum  fer  me  progignit  dolorem  , 
atque  sufficit  ex  se  ad  cito  sistenda  omnia  morbi 

sy mptomata : quare  simplici  antecellit  verticali 
unguis  sectioni  , quae  totam  ipsius  crassitiem  huic 
organo  relinquit , neque  vetat  proinde  quod  sub- 
jectos textus  premere  possit 

Onycis  varietas  secunda . 

(Unghia  incarnata  ). 

Altera  onycis  varietas  ab  illo  constituitur  un- 
guium morboso  affectu  , quem  Plenk  unguis  in- 
clusionem vel  astrictionem  , Desault  unguem  in 
carnes  ingressum  , Monteggia  vero  unguem  incar- 
natum dixerunt.  Contingit  haec  ubi  laterales  un- 
guis margines  , praesertim  angulos  inferiores  ver- 
sus , in  cute  et  textu  cellulari  confixi  sint,  qua 
propter  ob  irritationem  ex  illis  inductam  hae 
partes  inflammatione  corripiuntur  : in  manibus 
nunquam  occurrit  , vero  ut  plurimum  in  pedis 
pollice : ejusdem  causae  esse  solent  calceamen- 
ta nimis  arcta  quae  unguem  magis  conve- 
xum reddunt  ejusve  margines  laterales  contra 
cutem  urgent  5 eodem  tempore  quo  , ut  ait  Bra- 
chet  cutis  ipsa  contra  unguem  impellitur  ex 
terrae  pressione,  quam  super  pes  consistit:  pra- 
vus ungues  recidendi  modus,  mala  unguium  con- 
formatio, durities,  convexitas  nimia,  aliaeque  si- 
miles. Incipit  morbus  manifestari  cum  levi  sub 
incessu  dolore  , qui  deinceps  adeo  augetur  ut  nui- 


Ium  amplius  motum  aeger  perficere  queat*,  exulce- 
ratio suboritur  ambientis  cutis  , ex  qua  dolentis* 
simae  surgunt  fungositaies  $ protenditur  phlogosis 
ad  unguis  radicem,  cujus  adhaerendae  valde  mi- 
nores fiunt,  et  saniosae  suppurationes  exitum  ob- 
tinent, Eventum  est  quandoque  ut  , morbi  causa 
non  detecta , vel  aliqua  in  situ  relicta  unguis  in- 
carnati portiuncula,  hic  profundissime  confixus  a 
plantari  pollicis  parte  sub  diris  doloribus  exiret 
Interdum  h umida  caries  aut  unguis  necrosis  sequi 
visae  sunt  : quod  si  demum  diutine  affectio  ne- 
gligatur  periostitim  et  os  ipsud  inflammantur,  at« 
que  tunc  phalangis  totius  necrosis  et  lapsus  con- 
tingere solent. 

Ubi  fuerit  morbus  adhuc  recens  commendantur 
recisio  cum  forficibus  lateralium  unguis  margi- 
num , quibus  dein  morbida  subjiciuntur  fila  , ca- 
taplasmata , et  balnea  emollientia  , hirudines  ad 
inferiorem  digiti  partem  applicitae  , et  si  carnes 
extent  fungosae  earum  destructio  cum  a Humi  ne 
usto:  nec  non  quandoque  unguis  ipsius  vitri  ope 
attenuatio.  Verum  si  unguis  matrix  profunde  ul- 
cerata sit  , atque  multae  observentur  excrescen- 
dae , tunc  ad  varias  confligendum  est  opera- 
tiones ab  auctoribus  hoc  scopo  propositas. 

Albucasis  et  Paulus  Eginetta  unguem  cum  cul- 
tro elevant  atque  liberum  reddunt  ab  ambienti- 
bus carnibus , fungositates  resecant  , ac  deinde 
cum  liquido  cauterio  operationem  absolvunt. 


A.  Pareo  partibus  mollibus  , quae  unguem  le- 
gunt cum  recto  gammautte  ante  et  retro  caesis  , 
earum  postea  cum  ferro  incandescente  cauterisa- 
tionem  perficit:  hac  operandi  methodo  felici  suc- 
cessu usi  sunt  Brachet  et  Lis/ranc. 

Desault  laminam  e stamno  ferroque  attenuatam 
sub  unguem  eo  modo  admittit,  ut  carnes  depri- 
mere , unguem  vero  extollere  valeat  : digitus  fa- 
scia obligatur  , et  medicatio  omni  secunda  aut 
tertia  die  mutari  debet.  Profess.  Richerand  adhi- 
bet meliori  eventu  laminam  plumbi. 

Dupujtren  cum  forficibus  rectis  unguem  in 
duabus  partibus  sensu  longitudinali  rescindit,  at- 
que anatomicis  volsellis  partem  unguis  evellit  , 
quae  morbi  caussam  praebet  : carnes  dein  excre- 
scentes cauterio  actuali  destruit. 

Methodos  alias  edocuere  Monieggia  , Bojer  $ 
Faye>  FFardrop , Guilmot  de  quibus  loqui  non 
decet,  cum  plures  alterae  nobis  sint  pertractan- 
dae unguium  aegritudines  , et  quidem  non  mino- 
ris momenti  ac  illa  de  qua  hucusque  egimus. 

Onycis  varietas  tertia . 

( Onyx  maligna  ). 

Alia  extat  onycis  varietas  , quae  chronice  de- 
currit unguis  matricem  afficiens,  a JVardrop  ma- 
ligna dicta.  Accidit  non  raro  quin  ejusdem  digno* 

scatur  caussa,  praesertim  ia  pollicibus  tum  pedis, 
tum  manus , atque  sequentibus  stipatur  phafeno* 
menis  : levis  partis  inflatio,  circulus  ruber  versus 
unguis  radicem  , quam  ibi  cutis  e flo  rm  at  plica- 
tura rubro-purpurea  evadit  , ulcera  enascuntur 
sanguinolenta  , fungosae  excrescentiae  , atque  co- 
piosa et  foetida  suppuratio : unguis  spissior  fa- 
ctus obscuratur  , flavo-terreum  aut  virido-nigre- 
scentem  colorem  sumit  donec  ad  radicem  denu- 
datus labitur  , eique  ut  plurimum  cito  succedunt 
corneae  productiones  duarum  aut  trium  lamella- 
rum sub  forma,  quae  dein  insimul  junctae  uni- 
cam plus  minusve  irregularem  constituunt  : hae 
interdum  phlogosim  diutine  detinent,  cutis  a qua 
circumdantur  summopere  dolet,  atque  sanguinem 
plorat  ex  aeris  contactu  , et  inflammatio  vasis 
lymphaticis  et  venis  propinquis  non  infrequenter 
extenditur. 

Rarum  est  quod  solis  antiphlogisticis  morbus 
devinci  possit.  JVardrop  haud  sine  aliquo  emo- 
lumento mercurialia  expertus  est  : ubi  lamellae 
corneae  ulceris  cicatrisationem  vetent,  unguis  ma- 
tricem auferre  fas  est  cultri  et  volsellarum  ope  , 
uti  Dupuytren  adamussim  fecit. 


Quaedam  aliae  minoris  momenti 
onycis  varietates . 

Adsunt  nonnullae  alterae  onycis  Varietates  , 
quae  minus  referunt  ac  supradictae.  Talis  est  illa  ? 
quam  virus  syphiliticum  progignere  valet:  digno- 
scitur ut  plurimum  ex  eo  quod  aliae  in  corpore 
extent  ejusdem  naturae  laesiones.  Sic  etiam  sub 
decursu  leprarum  , psoriasis  inveteratae,  chronici 
digitorum  eczematis  , unguis  matrix  affici  potest 
ex  lenta  inflammatione  : de  istis  tamen  libenter 
silemus  ut  fusius  de  sequentibus  dicere  possimus, 

Onycis  varietas  ultima. 

( Unguium  caries  ). 

Gravem  ungues  interdum  patiuntur  disorganisa- 
tionem,  quam  Plenk  et  Buzzi  (i)  unguium  tineam 
dixerunt  , atque  Plenk  in  humidam  distinxit  , et 
siccam : nos  tamen  cum  claris,  Montcggia  eandem 
retinentes  divisionem  nomen  adhibemus  cariei 
humidae  et  siccae  , ut  morbus  cum  illa  confundi 
nequeat  crustosa  capitis  impetigine ? quam  tineam 
p assim  vocant. 

(i)  Memoria  sulla  tigna  delle  unghie  delle  mani  di 
Fjancesco  Buzzi  nelle  Mein.  di  Medicina  dei  Dott.  Gianni- 
ni  n.  14.  1802. 

Caries  humida  rarior  est  quam  sicca,  sed  magis 
molesta  et  gravis  : pollicem  pedis  saepius  depre- 
hendit, raro  digitos  manus.  Tota  digiti  extremitas 
inflatur  et  inflammatione  corripitur  , praesertim 
unguem  circa  ipsiusve  radicem.  Cutis  unguem 
ambiens  profunde  ulceratur,  saniosa  exit  materies, 
atque  fungosae  carnes  excrescunt.  Unguis  ipse  ma- 
ceratus, niger,  in  limbis  disruptus,  atque  partim 
consumptus,  praesertim  prope  digiti  apicem,  na- 
turali mollior  , atque  quibusdam  in  locis  fere 
membranaceus  , sed  fixus  atque  tenaciter  margi- 
nibus et  radice  firmus  : phoenomenon  enim  est 
huic  morbo  unice  proprium  quod  unguis  nun- 
quam ferme  ex  se  labitur,  licet  tam  gravis  extet 
cutis  circumdantis  chronica  ulceratio,  et  hac  ipsa 
de  causa  morbus  non  raro  ad  plures  annos  per- 
ducitur. 

Caries  sicca  locum  obtinet  ubi  ungues  incras- 
santur , et  fiunt  opaci,  inaequales,  squamosi, 
rugosi,  scissi,  prave  flexi,  atque  deformes,  quare 
vulgo  unghie  matte  compellantur  i cutis  ipsa  , quae 
circumdat  unguem  callosam  exhibet  crassitudi- 
nem , unde  Lotus  digiti  apex  naturali  crassior  et 
brevior  est , ac  parum  sensibilis  , atque  rigida 
tempestate  obtusi  doloris  sedes  evadit  , neque 
bene  iis  officiis  perfungi  potest  quibus  ungues 
opitulantur.  Non  raro  illa  etiam  occurrit  cutis 
morbosa  affectio  pterygium  dicta  de  qua  infra  erit 

sermo.  Observatur  caries  sicca  saepius  iu  ma- 
nuum, quam  in  pedum  unguibus,  ejusve  causae 
esse  solent  vitium  psoricum , erpeiicum  cutem 
ex  qua  unguis  progignitur  alliciens  , pellagra  do- 
cente clar.  Buzzi  , atque  frequens  rerum  acrium 
contactus  , quare  huic  morbo  valde  disponuntur 
tonsores  , infectores  , fullones  , illi  qui  saponem 
parant. 

Tutior  unguium  cariem  tum  h umidam  , tum 
siccani  curandi  ratio  illa  est  ipsos  divellendi , vei 
spontaneo  eorum  favendi  lapsui.  Licet  enim  casus 
dignoscantur  unguium  carie  affectorum,  qui  blan- 
diore etiam  modo  sanitati  restituti  fuere  , nihilo- 
minus morbus  communiter  devinci  nequit  , nisi 
unguis  vitiosus  avulsus  sit  , quo  pacto  alius  for- 
mationi via  recluditur. 

Monendum  tamen  quod  unguis  separatio  fieri 
tantummodo  debet  ubi  cutaneum  vitium  amplius 
non  extet,  ex  quo  caries  producta  est,  vel  non- 
nisi ex  ipso  ungue  pravo  illud  foveatur,  aut  vero 
sedem  jam  mutaverit:  alias  enim  novus,  qui  ena- 
scitur unguis  priori  similis  esset. 

Duas  optime  praestantes  pro  cariei  humidae 
cura  clar.  Monteggia  expertus  est  methodos , qua- 
rum prima  violenta  est  unguis  extirpatio  volsel- 
larum et  cultri  ope  : cunctis  enim  abreptis  un- 
guis reliquiis  , ulcus  citissime  sanatur  , pristinum 
statum  digitus  recuperat  et  bonus  suboritur  un- 

guis.  Ast  quoniam  oh  hanc  operationem  diris  do- 
loribus aegri  cruciantur,  auctor  alteram  buic  prae- 
ponit methodum  , seu  usum  potassae  causticae 
cum  qua  cutis  margines  cauterisari  debent  un- 
guem ambientes  , ille  speciatim  qui  supra  radi- 
cem positus  est  , nec  non  laterales  ^ quo  facto 
manus  , aut  pes  in  aqua  tepida  dermerguntur , 
atque  deinceps  cataplasma  ex  pane  et  lacte  con- 
fectum ac  recenti  butyro  illinitum  parti  admo- 
vetur , quae  medicatio  continuanda  venit  us- 
que ad  escarae  separationem:  huic  enim  sequi- 
tur spontaneus  unguis  lapsus,  quare  digitus  ci- 
to sanatur  , et  novus  unguis  optime  constitutus 
reproducitur.  Oportet  vero  partem  ungue  orba- 
tam cera  aut  cerato  simplici  tectam  servare 
donec  alter  efformatus  sit } quod  semper  facien- 
dum post  unguium  jacturam  & quavis  causa  in- 
ductam, .Brevi  temporis  intervallo  hac  ratione  ae- 
grotus morbo  jam  antiquo  levari  solet,  quod  de- 
currente a uno  in  Clinico  nostro  Chirurgiae  Insti- 
tuto sub  auspiciis  clar.  Prof.  Spairani  confirma- 
tum habuimus.  Nihilosecius  admonet  Monteggia 
maxima  diligentia  opus  esse  in  usu  cauterii, 
quod  inepte  adhibitum  graviora  ac  sine  remedio 
damna  parare  potest  : quare  nunquam  perma- 
nenter  super  pariem  relinqui  debet , atque  me- 
lius est  necessario  minorem  . quam  nimiam  per- 
ficere ustionem,  defectui  enim  prioris  cum  altera 


iu  posteram  suppleri  potest.  Forsan  ullo  absque 
periculo  unguis  separatio  obtineri  etiam  poterit 
iisdem  rationibus , quibus  cuticulae  avulsio  fit  , 
uti  cum  extremae  digiti  partis  immersione  in  aqua 
fervente  postquam  fuerit  ille  superius  , sensibili- 
tatis  imminuendae  gratia  , fasciis  arcte  obligatus. 
Refert  Le  Clere  (i)  hoc  scopo  Galenum  propo- 
suisse cantharides  cerato  conjunctas,  quarum  actio 
efficacior  forsan  evadet  si  prius  digitus  in  aqua 
tepida  diutius  demersus  fuerit. 

Quoad  curam  cariei  humidae  clar.  Buzzi  me- 
thodum proposuit  ob  lentam  efficiendam  unguis  , 
balneis  jam  dispositi  , extirpationem  , quae  mo- 
lestiis caret  violentae  avulsioni  propriis,  atque  eo 
insimul  nititur  ut  cutaneum  vitium  corrigatur  , 
quod  cariei  causa  fuit.  Gura  ad  quatuor  menses 
protrahi  debet,  atque  eam  suscipere  praestat  men- 
sibus Maii  aut  Junii , nam  tempestate  hyemali 
digitus  nimis  fieret  dolens  et  inflammatus.  Hujus 
expositionem  paucis  verbis  haud  absolvendam 
brevitatis  amore  silemus.  Monteggia  secundo  even- 
tu cauterisationem  adhibuit  etiam  in  carie  sicca 
eadem  peracta  ratione  uti  in  humida  : necessum 
tamen  est  aliquod  in  aqua  tepida  balneum  prae- 
mittere ut  cutis  molliatur  , atque  epidermidem  et 
cutem  ipsam  radicem  versus  paulisper  abscindere 
eo  magis  si  pterygium  adsit. 


(i)  Histoire  de  Ia  Medecine. 

Echimoses  sub  anguea  les , 

Ob  contusiones  dorsalis  extremitatis  digitorum 
echymoses  sub  ungues  interdum  enascuntur,  ac 
sanguinis  effusiones  plus  minusve  extensae  : un- 
guis tunc  concussus,  et  ad  radicem  usque  dis- 
ruptus  ut  plurimum  proprias  amittit  adhaesiones, 
atque  sponte  labitur  eique  alter  cito  subsequitur. 
Hisce  in  casibus  localem  irritationem  compescere 
juvat  , nec  non  sanguinis  promovere  absorptio- 
nem  : naturae  verum  officium  committitur  un- 
guem eliminandi  , aliumve  progignendi.  Si  post 
digitorum  vulnera  aut  collisiones  ungues  discer- 
ptae atque  imperfecte  avulsae  reperiantur  , se- 
paratas eorum  portiunculas  cum  forficibus  rescin- 
dere oportet  5 reliquae  tangi  non  debent  ob  me- 
tum dolores  et  inflammationem  cito  prodituram 
exasperandi:  caeterum  temporis  progressu  deci- 
dunt ex  se.  Unguium  matrix  istis  abreptis  hae- 
morrhagiae interdum  sedes  evadit  , quae  tamen 
compressionis  ope  facillime  cohibetur. 

Accidentales  unguium  matricis  conformationes. 

Ungues  non  raro  prope  radicem  denudantur 
ferine  ut  digitos  versus  cutis  recederet  : quando- 
que e contra  cutis  et  epidermis  super  unguem 

yalde  protrahuntur  tunicae  speciem  constituentes: 
prima  cutis  morbosa  dispositio  ficus  unguium , al- 
tera pterigium  compellari  solet. 


VITIA  CONFORMATIONIS  ET  TEXTURAE 

UNGUIUM. 


Unguium  dejectus,  imperfecta  evolutio  , 

mollities. 

JDefectus  interdum  aut  imperfecta  unguium  evo- 
lutio , vel  morbosa  mollities  ( onycomalackia  ) in 
praxi  occurrunt,  quae  vitia,  licet  rarissimo  ali- 
quo in  casu  haereditaria  visa  fuerint  , ut  plu- 
rimum pendent  vel  a violenta  unguis  avulsione, 
vel  a praegressa  acuta  aut  chronica  unguium  ma- 
tricis phlogosi,  contusionibus,  ustionibus,  digito- 
rum* pernione  : neque  rarum  est  quod  ungues 
sponte  decidant  absque  ulla  causa  nota  , aut  in- 
flammationis signis  omnimodo  deficientibus,  sicuti 
et  de  pilis  contingit  in  quibusdam  alopeciis.  Man- 
ca unguium  evolutio  provenit  aliquando  a matri- 
ce partim  avulsa  aut  destructa,  vel  a secretionis 
inopia  sicuti  observatum  est  in  quibusdam  para- 
lyticis. Mollities  morbosa  autem  non  semper  a 
vitio  locali  exoritur  , verum  etiam  a remoto  nu- 


tritionis  defectu.  Rara  unguium  caesura  ubi  natu- 
ralibus molliores  ipsi  sint,  atque  subtiles  praesto 
forsan  esse  poterit  ad  diutius  in  eorum  corpore 
nutrimentum  detinendum  ut  incrassari  queant  , 
atque  decentem  duritiem  acquirant. 

Unguium  avulsio  , aut  lapsus  ex  suppositae 
cutis  affectione  morbum  non  constituit  per  se 
valde  metuendum  : ut  plurimum  enim  alter  ena- 
scitur unguis  priori  plus  minusve  similis^  attamen 
interdum  ungues  reproducti  neque  lucidi  , neque 
laeves  sunt  , aut  elevatis  signantur  lineis  longitu- 
dinalibus. Ubi  unguis  vitiosus  prompte  secedit  , 
alter  bene  constitutus  ex  radice  apicem  versus 
omnino  provenit:  ast  si  ille  in  situ  diutius  rema- 
neat ita  ut  recentis  progressionem  vetet  oritur 
tunc  ex  cute  ungui  morboso  subjecta  novum  un- 
gueale  stratum  , quod  alio  anteit  a radice  proce- 
denti 5 donec  vetusto  denique  lapso  , duo  recen« 
tes  portiones  in  se  incidunt  , atque  insimul  con- 
junguntur, eo  tamen  modo  ut  productio  radicalis 
per  quoddam  ternpus  ab  altera  discernatur  ob 
majorem  crassitiem  , quae  ungui  formam  tribuit 
inaequalem,  unde  inexperti  illum  pro  ungue  pra- 
vo, vel  uti  ajunt  ( unghia  matta)  habent  3 licet 
ob  ulteriorem  majoris  et  radicalis  vegetationis 
usque  ad  apicem  progressum  unguis  universe 
aequalis  dein  fiat,  atque  laudabilem  acquirat  aspe- 
ctum. Non  dissimili  ratione  si  aliqua  de  causa 


unguis  a subjecta  cute  disjungitur  5 quin  tamen 
radicis  adhaesiones  amittat  , ipsius  corpus  tunc 
emoritur  ? atque  novus  subter  illum  a cute  un- 
guis efformatur,  quia  eodem  tempore  duo  ad- 
sunt ungues  5 quorum  superior  mortuus  ab  infe- 
riore vivente  separatus  remanet^  licet  ad  radicem 
conjunti.  Vegetatio  autem  quae  ex  radice  anterius 
constanter  progreditur  cum  novo  ungue  inferiore 
dein  unitur  ? ac  istum  deorsum  fert  una  cum 
lamella  emortua  , quamobrem  haec  rescindi  pau- 
latim  queit  ? et  nonnisi  unguis  receits  et  bonus 
ultimo  superest. 

Unguium  longitudo  et  crassities  morbosae . 

Ast  vitia  etiam  jam  dicta  contraria  ungues 
haud  raro  patiuntur  ^ sic  morbose  increscere  in- 
terdum solent  in  illis  qui  chronicis  rheumaticis 
affectibus  , aut  anchylosi  laborant.  Aeque  apud 
senes  longissimi  evadunt  ubi  eorum  negligatur 
caesura  (i)^  magrii  tamen  ungues  in  pueris  quo- 
que visi  sunt  : Chinenses  autem  unguium  longi- 
tudinem tanquam  signum  pulchritudinis  colunt. 
Nihilominus  ungues  nunquam  secati  ad  quamdam 
tantummodo  extensionem  produci  possunt  , quam 

(i)  Morgagni  = De  sed.  et  caus.  raoib,  epist.  LXIII? 
ait.  VL 

nitra  nutritionis  impulsus  progredi  nequit  : quare 
tunc  alibilis  humor  copia  quam  par  sit  majore 
in  postica  considit  unguis  parte  , ipsum  ve  cras- 
sum nimis  atque  deformem  reddit : quibus  positis 
facile  intelligitur  cur  in  pedibus  frequentius  ac  in 
manibus  ungues  incrassentur  $ in  illis  enim  rarius 
caeduntur , atque  unguis  progressui  obicem  fa- 
ciunt calcei. 

Monstruosae  crassities  et  magnitudo  incom- 
modo sunt  ob  majorem  quam  illi  ex  calceis  reci- 
piunt impulsionem,  unde  cutem  continuo  compri- 
munt , digitum  astringunt  ubi  ad  latera  nimis 
flexi  sint , ipsas  perforant  carnes  , atque  magis 
expositi  remanent  exterioribus  injuriis. 

Hujus  deformitatis  praeveniendae  gratia  non 
parum  facere  debet  unguium  caesura  cujus  ope 
libere  nutritio  progreditur  in  novam  efficiendam 
portiunculam  , neque  potest  hinc  in  reliqua  un- 
guis parte  luxuriose  consistere,  quapropter  tenues 
ct  ad  normam  exacti  ungues  servantur.  Ut  autem 
vitium  jam  enatum  corrigatur  tam  si  ab  incuria 
ungues  rescindendi  , quam  si  a nimia  procedat 
matricis  secretione , excrescentem  partem  tepida 
aqua  antea  delinitam  auferre  juvat  forficum  ope, 
aut  etiam  cum  forficulis  incidentibus  , vel  cum 
serrula  si  multam  illa  exhibeat  duritiem.  Quod 
si  hac  methodo  radicalis  cura  obtineri  nequeat 
unguis  vitiosi  sejunctionem  promovere  praestat  ut 
sanus  exoriatur. 

Unguium  siccitas  3 scabrities  3 fissura. 

Ungues  possunt  etiam  esse  defoedati,  sicci,  sca- 
bri , fessi , aut  ferme  ossei  } quae  affectiones  ubi 
simplices  sint  ac  minime  graves  nonnisi  effectum 
interdum  sistunt  deficientis  nutritionis,  atque  tunc 
remedia  pinguia  , uti  lardi  portiunculae , aut  ce- 
reum operculum  bene  conducunt  tum  ob  com- 
municationem alicujus  oleosi  principii  quod  un- 
guam compenetrat,  tum  ob  coercitam  inopis  ejus- 
dem nutrimenti  evaporationem.  Fissuram  , docet 
Buzzi , curandam  esse  cum  rasura  unguis  vitri 
aut  cultri  ope  , et  successivo  ac  quavis  die  per 
mensem  bis  repetito  in  aqua  tepida  mollimento : 
oportet  autem  post  balneum  unguem  semper  cera 
tegere  , quae  in  situ  servatur  cum  pellis  sac- 
culo. Simili  modo  nonnulli  ab  ipsa  carie  sicca 
aeque  sanati  fuere. 

Unguium  formae  anormales. 

Mutationes  bene  multas  unguium  forma  offerre 
queit  : observantur  quandoque  super  ungues  non- 
nullae ferme  corneae  verrucae  , quas  cum  acido 
nitrico  destruere  convenit.  Apparent  ungues  sum- 
mopere incurvati  ( unguis  aduncus  Hyppocratis  ) 
in  phthisicis  , ac  generatim  in  illis  omnibus  ae- 


grotis  , qui  chronico  morbo  laborant , atque  ma- 
gna  jam  afficiuntur  macie.  Apud  complures  arti- 
fices in  unguium  superficie  ob  debilium  acidorum 
actionem  numerosae  conspiciuntur  lineae  paral- 
lelae , ac  inter  se  adnexae.  Quibusdam  autem  in 
casibus  unguis  substantiam  et  formam  absque 
notabili  causa  alterari  observatum  est  : ita  Bleck 
hujusce  phaenomeni  exemplum  refert,  quod  hae- 
rediiarium  videbatur.  » Est  mihi  amicus  carissi- 
» mus,  cui  quum  nonum  aetatis  annum  ageret, 
» in  digito  annulari  manus  dexterae  unguis  mon- 
» struosus  , curvatus,  rugosus,  et  asper  excrevit, 
79  in  quo  usque  ad  hoc  tempus  nil  morbosi  ani- 
79  madverterat  *,  quam  formam  monstruosam  un- 
79  guem  subiisse  , ille  narrat  sine  Causa  interna 
79  seu  externa  , morbosa  vel  mechanica  $ adfuit 
79  autem  haec  deformitas  jam  in  matre , et  eodem 
» tempore,  eademque  lege  quam  antea  diximus, 
79  nempe  ut  simulae  nonum  ad  aetatis  annum 
7>  proventi  essent j in  sororibus,  et  fratribus  ap- 
79  pareret.  » 


Unguium  positus  vitiosus. 

Raro  ungues  in  locis  evolvuntur  communiori 
eorum  sedi  nequaquam  dicatis  , nec  umquam  in 
aliis  partibus  , praeter  cutim  , oriri  solent.  Atta- 
men primis  digitorum  amissis  phalangibus  unguem 

reproduGtum  observavere  in  superioribus  ( licet 
ex  natura  non  praeditis  textu  vasculari  spongioso 
quod  unguium  constituit  matricem)  Tulpius  (i)  7 
Mareschal  de  Rougeres  (2) , Uoigtel  (3) , et  Or- 
mancey  (4). 

Unguium  decolorationes  et  maculae. 

Non  paucae  quoad  colorem  a norma  deflectio- 
nes  in  unguibus  occurrere  queunt.  Vidit  Loder 
manuum  ungues  colorem  offerre  albo-cretaceum 
in  subjecto  paralytico.  Vernali  praesertim  tempore 
solent  in  unguibus  parvae  albescentes  maculae 
prodire  , quae  ungium  Jlores  aut  etiam  bugie  vulgo 
dicuntur.  Ob  subjectam  cutem  diversimode  colo- 
ratam ungues  flavi  apparent  in  ictero , nigri  in 
echymosibus  subunguealibus,  lividi  in  paroxysmis 
febrium  intermittentium , et  in  kyanosi  ? albo- 
lactei  in  anasarcate  etc.  Haud  raro  morbosus  un- 
guium tinctus  pendet  ab  externarum  materierum 
actione : flavum  hae  partes  acquirunt  colorem  ex 
contactu  acidi  nitrici , fureum  ex  illo  nitratis  ar- 

(1)  Observ.  morb.  Amstelodami  3 1 64 1 3 lib.  IV.  ob* 
serv.  55. 

(2)  Journ.  de  m^dec.,  t.  XXVII 3 p.  177. 

(5)  Handhuch  der  patbologischen  anatomie.  ITalle?  i8o5. 

(4)  Jurn.  de  medec.  ? de  cliir,  » de  pharm.  etc.  Paris, 
ifnarz.  5 1809  3 p.  218, 

genti  5 nigrum  si  sulphureto  saturni  aut  mercurii 
madefiunt. 

Si  non  omnes  , praecipuas  tamen , quae  in 
praxi  observatae  fuere  unguium  affectiones  huc 
husque  retuli  ea  , quam  virium  egestas  , artis 
tirocinium  ? ac  temporis  angustia  concedebant , 
diligentia.  Vos  nunc  deprecor  ? Lectores  huma- 
nissimi ? ut  pauca  quae  scripsi  fronte  accipiatis 
serena  ac  animo  benevolo  , atque  mea  vota  ab- 
soluta satis  erunt  si  attentione  vestra  hanc  lucu- 
bratiunculam dignam  habeatis  , et  si  aliquo  in 
casu  aegrae  humanitati  proficuus  evadere  prae- 
sens labos  possit 


FINIS. 

THESES  DEFENDENDAE. 

7 i 

Tametsi  naturae  ad  normam  vivat  homo  9 medi- 
cinae tamen  praesidio  semper  carere  nequit . 

II. 


Contagiosam  infectionem  per  ventriculi  viam  fieri 
posse  denegatur . 


III . 


Convalescente  jam  aegroto  Medici  subsidium  adhuc 
necessarium . 


IV. 


In  morbis  phlogisticis  vias  urinarias  efficientibus  3 
non  raro  febris  evolvitur  typo  plane  intermit- 
tente donata . 

V 

'Aer  et  motus  summopere  praestant  in  scrofulae 
curatione. 


B 

VI. 

Magis  quam  vulnera  retinae  contusiones  caecitati 
favent 


FIL 

Datur  tussis  hepatica  > splenica  $ intestinalis  7 ab- 
dominalis. 

